Երեկ, Հանրապետության հրապարակում, երբ մեկնարկեց ՀՀ վարչապետ Նիկոլ Փաշինյանի հրավիրած հանրահավաքը, բառիս բուն իմաստով, «ասեղ գցելու տեղ չկար»։ Մարդիկ լուսանկարվում էին, եկել էին սայլակների մեջ գտնվող փոքրիկ երեխաների հետ, աշխույժ զրուցում քննարկում։ «Հիմնադիր խորհրդարան»-ի քարտուղարության անդամ Ալեք Ենիգոմշյանը հանրահավաքի բազմամարդությունը կապում է այն բանի հետ, որ ժողովուրդը տեր է իր հաղթանակին եւ շարունակելու է տեր լինել։ Եվ դա, ըստ նրա, շատ կարեւոր է, քանի որ վերջին օրերին հետադիմական ուժերը ռեւանշիստական նկրտումներ են ցուցաբերում։